Keywords

Subject of the case

Resolutiivosa



Keywords

Õigusaktide ühtlustamine – Ehitustööde, asjade ja teenuste hankemenetlus – Direktiiv 2004/18 – Riiklik leping – Mõiste – Rahaliste huvidega seotud leping – Hõlmamine – Tingimused (Euroopa Parlamendi ja nõukogu direktiiv 2004/18, artikli 1 lõige 2 ja II lisa punkt A) (vt punktid 34–39)

2. Õigusaktide ühtlustamine – Ehitustööde, asjade ja teenuste hankemenetlus – Direktiiv 2004/18 – Siseriiklik õigusnorm, mis lubab ilma hankemenetlust korraldamata sõlmida hankelepingu, millega avalik-õiguslikud asutused asuvad tegema omavahelist koostööd – Lubatavuse tingimused – Leping kahe ametiasutuse vahel, kellest üks on ülikool – Lepinguosalise poolt nimetatud ülikooli üle niisuguse kontrolli puudumine, mis on analoogne oma struktuuriüksuste üle teostatava kontrolliga (Euroopa Parlamendi ja nõukogu direktiiv 2004/18) (vt punktid 41 ja 42)

3. Õigusaktide ühtlustamine – Ehitustööde, asjade ja teenuste hankemenetlus – Direktiiv 2004/18 – Siseriiklik õigusnorm, mis lubab ilma hankemenetlust korraldamata sõlmida hankelepingu, millega avalik-õiguslikud asutused asuvad tegema omavahelist koostööd – Lubatavuse tingimused – Leping, mis tagab nende asutuste ühise avalik-õigusliku ülesande täitmise, ja mis on üksnes üldistes huvides ega aseta ühtki eraõiguslikku teenuseosutajat konkurentidega võrreldes soodustatud olukorda – Siseriikliku kohtu poolt teostatav uurimine – Erakorralistel asjaoludega seotud leping – Olukord, mida saab arvesse võtta üksnes direktiivi 2004/18 artikli 31 punkti 1 alapunktis c ette nähtud tingimustel – Hankijal lasuv tõendamiskoormis (Euroopa Parlamendi ja nõukogu direktiiv 2004/18) (vt punktid 43–55 ja resolutsioon)

Subject of the case

Ese

Eelotsusetaotlus – Tribunale Amministrativo Regionale per l’Abruzzo – Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132) artikli 1 lõike 2 punktide a ja d, artiklite 2 ja 28 ning II lisa liikide 8 ja 12 tõlgendamine – Lepingu sõlmimine väljaspool direktiivis ettenähtud hankemenetlust – Kahe ametiasutuse vahel sõlmitud leping, mille raames on teenuse osutaja ülikool ja makstava tasu puhul ei ole kasumi mitteteenimine ilmselge – Teenuse osutamine, mis seisneb kahe kommuuni maavärinas hävinud ajalooliste keskuste ülesehituseks vajalike uuringute, analüüsi ja kavade tegemises – Hankelepingu sõlmimise korra põhjendamine maavärinaga seotud konkreetse avaliku huviga

Resolutiivosa

Resolutsioon

Euroopa Parlamendi ja nõukogu 31. märtsi 2004. aasta direktiiviga 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (muudetud komisjoni 30. novembri 2009. aasta määrusega (EÜ) nr 1177/2009) on vastuolus niisugune siseriiklik õigusnorm, mis lubab ilma hankemenetlust korraldamata sõlmida hankelepingu, millega avalik-õiguslikud asutused asuvad tegema omavahelist koostööd, kui – ja seda tuleb eelotsusetaotluse esitanud kohtul kontrollida – niisuguse lepingu ese ei ole tagada nende üksuste ühise avaliku teenuse osutamise kohustuse täitmine, ja seda lepingut ei reguleeri mitte üksnes üldistele huvidele omased kaalutlused ja nõuded, või sellega võidakse asetada eraõiguslik teenuseosutaja konkurentidega võrreldes soodustatud olukorda. Seda, et niisugune leping sõlmitakse erakorralistel asjaoludel, saab arvesse võtta ainult selleks, et hankija saaks tuvastada, et selle direktiivi artikli 31 punkti 1 alapunktis c sätestatud rakendamise tingimused oleksid täidetud.